text: Kolding fik demotek
  06 marts 2012 kl. 17.39
  Kolding fik i dag Jyllands første demotek - et undergrundsbibliotek, hvor alle mellem 13 og 30 år kan indlevere deres egne værker og få dem udstillet og udlånt.
  Ideen kommer fra København og tanken er ved at sprede sig i Jylland, hvor både Århus og Vejle overvejer at starte deres egne demoteker.
  Der er foreløbigt indleveret alt fra digte, tegneserier, noveller til malerier, musik og fotos.
  